# Per Un Món Més Just

Per Un Món Més Just (PUM+J) és un partit polític espanyol d'àmbit estatal, creat el 2004, i que segons els seus estatuts, el seu objectiu principal és l'erradicació de la pobresa i la consecució de la igualtat en el món. Promou l'increment de la quantitat i qualitat de l'Ajuda Oficial al Desenvolupament (AOD), polítiques de condonació de deute extern, i unes regles justes de comerç internacional. Està registrat al Registre de Partits Polítics del Ministeri d'Interior d'Espanya des del 13 de gener de 2004.

## Eleccions

La seva primera participació electoral fou a les eleccions europees de 2004, en les quals va obtenir 9.202 vots (0,06%). Posteriorment també ha pres part en les eleccions als parlaments basc (2005) i català (2006), obtenint respectivament 1.261 (0,10%) i 945 vots (0,03%). També a les eleccions municipals i autonòmiques de 2007 (obtenint els resultats que es detallen als gràfics) i a les generals de 2008 amb presència a totes les circumscripcions electorals d'Espanya i obtenint 23.318 vots (0,09%) al Congrés i 126.000 al Senat. En 2009 va obtenir a les eleccions als parlaments gallec i basc, 3.507 (0,21%) i 3.069 vots (0,30%) respectivament.
A les eleccions europees de 2009, amb una llista encapçalada per Ramiro Viñuales va obtenir 24.507 vots (0,16%), sent la desena candidatura més votada. Va obtenir els seus millors resultats a Àlaba i Navarra (0,30 i 0,36% respectivament).
En 2015 va obtenir un regidor an Santurtzi que va participar en la candidatura Si se puede Santurtzi. PUM+J també va donar suport a la candidatura d'Ahora Madrid que va encapçalar Manuela Carmena a l'Alcaldia de Madrid. A les eleccions al Parlament Europeu de 2014 va concórrer en la coalició Primavera Europea que va obtenir un eurodiputat.
En 2016 alguns dels seus integrants van ser inclosos com a independents en les llistes de la coalició Unidos Podemos per Madrid, de cara a les eleccions generals d'aquest any. Van iniciar la campanya electoral amb una enganxda de cartells a la Tanca del Tarajal, a Ceuta.
Es va presentar a les eleccions al Parlament de Catalunya de 2017, obtenint 577 vots, creixent fins als 1.339 vots en les eleccions de 2021 amb unes llistes encapçalades per Lourdes Franco a Tarragona, David Quesada a Girona i Marc Garrigó a Lleida. En les eleccions al Parlament de Catalunya de 2024 va presentar com a cap de llista a Rafael Serrano Ordoñez.

## Referències

* ↑ Ministerio del Interior de España. «Por un Mundo más Justo». Registro de Partidos Políticos. [Consulta: 22 novembre 2016].
* ↑ «El Partido Por un Mundo Más Justo (PUM+J) enfila las Europeas con la publicación de su candidatura en el BOE» (en castellà). ES Diari. [Consulta: 10 abril 2024].
* ↑ «Resultats definitius de les eleccions al Parlament de Galícia de 2009 al Diari Oficial de Galícia, n. 60 del 27 de març de 2009». Arxivat de l'original el 2016-03-03. [Consulta: 1r novembre 2010].
* ↑ Acord de 23 de juny de 2009, de la Presidència de la Junta Electoral Central, pel que es publica els resultats de les eleccions de Diputats al Parlament Europeu convocades per Reial Decret 482/2009, de 3 d'abril, i celebrades el 7 de juny de 2009, indicant el nombre d'escons i de vots obtinguts per les candidatures proclamades
* ↑ «El partido por un Mundo más Justo se suma a la coalición de Podemos e IU». eldiario.es, 11-05-2016. [Consulta: 22 novembre 2016].
* ↑ «Las bases de Equo respaldan la alianza electoral con Podemos e IU». [Consulta: 14 maig 2016].
* ↑ «La pegada de carteles alternativa de Unidos Podemos: en la valla de Ceuta». [Consulta: 12 juny 2016].
* ↑ «Comparativa de 2021 vs. 2017». INFORMACIÓ DE LA CANDIDATURA PER CIRCUMSCRIPCIÓ. Generalitat de Catalunya. [Consulta: 10 abril 2024].
* ↑ «Llista de Per un Món Més Just (PUM+J) per a les eleccions del 14 de febrer». Vilaweb, 25-01-2021. [Consulta: 10 abril 2024].

## Enllaços externs

* Partido Por Un Mundo Más Justo (PUM+J)